ΓΡΑΠΤΗ ΕΡΩΤΗΣΗ E-1701/96 υποβολή: Amedeo Amadeo (NI) προς την Επιτροπή (25 Ιουνίου 1996)

Θέμα: Μέγιστα επίπεδα καταλοίπων (MEK) από αντιπαρασιτικά στα οπωροκηπευτικά - δημητριακά και τρόφιμα

Το ισχύον πλαίσιο για τον καθορισμό των μεγίστων επιπέδων καταλοίπων (ΜΕΚ) που αποτελείται από τις οδηγίες 76/895 ((ΕΕ L 340 της 9.12.1976, σελ. 26. )), 86/362 ((ΕΕ L 221 της 7.8.1986, σελ. 37. )), 86/363 ((ΕΕ L 221 της 7.8.1986, σελ. 43. )) και 90/642 ((ΕΕ L 350 της 14.12.1990, σελ. 71. )) πρέπει να βελτιωθεί ώστε η Κοινότητα να μπορέσει να εκπληρώσει κατά τον καταλληλότερο τρόπο τα πλέον δεσμευτικά καθήκοντα που την αναμένουν.

Δεν θεωρεί η Επιτροπή σκόπιμο να καθορίσει το συντομότερο δυνατόν τους παράγοντες διόρθωσης που πρέπει να εφαρμοστούν στον υπολογισμό των ΜΕΚ στα μεταποιημένα και σύνθετα προϊόντα και ότι ο τύπος αυτός προϊόντων διατροφής θα έπρεπε να ενταχθεί στις διαδικασίες επίλυσης των αντιδικιών (που προασπίζουν την εφαρμογή των άρθρων 30 έως 36 της Συνθήκης) και ελέγχου;

Δεν συμφωνεί ότι η διαφοροποίηση των καλλιεργειών πρέπει να ενθαρρυνθεί δεδομένου ότι όσον αφορά τα στοιχεία σχετικά με τις μικρότερες καλλιέργειες θεωρείται αναγκαία η μέγιστη εκμετάλλευση των υφισταμένων ερευνών και η δυνατότητα εξαγωγής στοιχείων από άλλες καλλιέργειες σε τρίτες χώρες;

Υπό το πρίσμα των υπό εξέταση οδηγιών δεν θεωρεί η Επιτροπή απαραίτητη την προώθηση της υλοποίησης προγραμμάτων έρευνας που θα επιτρέπουν την εξεύρεση αντιπαρασιτικών που δεν θα βλάπτουν την ανθρώπινη υγεία εις τρόπον ώστε να τελειοποιηθούν νέες μέθοδοι καλλιέργειας σεβόμενες το περιβάλλον;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1700/96, E-1701/96 και E-1702/96 (5 Σεπτεμβρίου 1996)

Η Επιτροπή γνωρίζει ότι υπάρχει ανάγκη για την ύπαρξη επαρκούς προστασίας των φυτών για τις μικρότερες καλλιέργειες και έχει ήδη λάβει ορισμένες πρωτοβουλίες για την επίτευξη του στόχου αυτού κατά τον καθορισμό των μέγιστων επιπέδων καταλοίπων παρασιτοκτόνων. Τα μέτρα αυτά, ενώ διατηρούν ένα υψηλό επίπεδο προστασίας του καταναλωτή, επιτρέπουν μειωμένα κατάλοιπα για ορισμένες μικρές καλλιέργειες με χαμηλή διαιτητική πρόσληψη και, όπου είναι δυνατόν, την παρέκταση των στοιχείων μεταξύ των καλλιεργειών.

Η Επιτροπή μπορεί πλήρως να συμφωνήσει για την ανάγκη έρευνας και ανάπτυξης στον τομέα της προστασίας των φυτών. Σημαντικές επενδύσεις στον τομέα της έρευνας έχουν αναληφθεί από εμπορικές επιχειρήσεις που ασχολούνται με την προστασία των φυτών. Από την πλευρά της, η Κοινότητα χρησιμοποιεί σημαντικούς πόρους για το ερευνητικό και τεχνολογικό πρόγραμμα της «Fair». Το πρόγραμμα αυτό ασχολείται σήμερα, μεταξύ άλλων με τα εξής θέματα:

- ανάπτυξη μη χημικών μεθόδων ή μεθόδων με μικρή χρήση χημικών (π.χ. ολοκληρωμένη διαχείριση καλλιεργειών), μηχανικού εξοπλισμού και τεχνικών που προωθούν πρακτικές που είναι φιλικότερες προς το περιβάλλον και παρέχουν μεγαλύτερη προστασία στο περιβάλλον (νερό, έδαφος, υπαίθριος χώρος, κτλ.), και αύξηση της απόδοσης της παραγωγής (συμπεριλαμβανομένων των βιολογικών μέσων ελέγχου των παρασίτων και της βιοτεχνολογίας) 7

- βελτίωση των μη χημικών μεθόδων (μηχανικές τεχνικές, διαχείριση συγκομιδής, γενετική αντίσταση) και μεθόδων με μικρή χρήση χημικών καθώς και βιολογικών μεθόδων προστασίας της συγκομιδής (μεγάλες και μικρές καλλιέργειες) και χρήση παρασιτοκτόνων μετά τη συγκομιδή, ιδίως για τους επιβλαβέστερους οργανισμούς 7

- πρόβλεψη της περιβαλλοντικής τύχης των γεωργικών χημικών ουσιών και επίδραση στο περιβάλλον και στην ανθρώπινη υγεία.

Τέλος, στο πλαίσιο του πέμπτου προγράμματος ενεργειών για το περιβάλλον ((COM(94) 453 τελικό. )), η Επιτροπή επιχορηγεί επίσης ένα σχέδιο για τη βιώσιμη χρήση των προϊόντων φυτοπροστασίας προκειμένου να εξεύρβει τα κατάλληλα μέσα με τα οποία μπορεί να επιτευχθεί μειωμένη χρήση και μειωμένες επιπτώσεις των προϊόντων φυτοπροστασίας στο περιβάλλον.